**Bosna i Hercegovina

FEDERACIJA BOSNE I HERCEGOVINE

**ŽUPANIJA ZAPADNOHERCEGOVAČKA**

**GRAD LJUBUŠKI**

**GLAZBENA ŠKOLA LJUBUŠKI**

Na temelju članka 89. Zakona o odgoju i obrazovanju u osnovnoj školi («Narodne novine Županije Zapadnohercegovačke» broj: 20/17, 11/24) i članka 98. Zakona o odgoju i obrazovanju u srednjoj školi («Narodne novine Županije Zapadnohercegovačke» broj: 20/17, 11/24) Školski odbor Glazbene škole Ljubuški objavljuje

**N A T J E Č A J**

**za popunu slobodnih radnih mjesta**

1. **Nastavnik klavira** – puna nastavna norma, na određeno vrijeme, a najkasnije do 30.6.2026. godine, u što je uračunat i godišnji odmor – 4 izvršitelja,

2. **Nastavnik** **flaute** – puna nastavna norma, na određeno vrijeme, do povratka djelatnice s porodiljnog dopusta, a najkasnije do 30.6.2026. godine, u što je uračunat i godišnji odmor – 1 izvršitelj,

3. **Nastavnik gitare** – puna nastavna norma, na određeno vrijeme, a najkasnije do 30.6.2026. godine, u što je uračunat i godišnji odmor – 2 izvršitelja,

4. **Nastavnik harmonike** – puna nastavna norma, na određeno vrijeme, a najkasnije do 30.6.2026. godine, u što je uračunat i godišnji odmor – 1 izvršitelj,

5. **Nastavnik violine** – puna nastavna norma, na određeno vrijeme, a najkasnije do 30.6.2026. godine, u što je uračunat i godišnji odmor – 2 izvršitelja,

6. **Nastavnik teorijskih predmeta** – puna nastavna norma, na određeno vrijeme, a najkasnije do 30.6.2026. godine, u što je uračunat i godišnji odmor – 1 izvršitelj,

7. **Nastavnik teorijskih predmeta** – 9 sati nastave tjedno, na određeno vrijeme, a najkasnije do 30.6.2026. godine, u što je uračunat i godišnji odmor – 1 izvršitelj,

8. **Nastavnik teorijskih predmeta** – puna nastavna norma, na određeno vrijeme, do povratka djelatnice s porodiljnog dopusta, a najkasnije do 30.6.2026. godine, u što je uračunat i godišnji odmor – 1 izvršitelj,

9. **Tajnik** – puno radno vrijeme, na određeno vrijeme, do povratka djelatnice s porodiljnog dopusta, a najkasnije do 30.6.2026. godine, u što je uračunat godišnji odmor – 1 izvršitelj.

**Uvjeti za radna mjesta pod točkama 1. do 8. natječaja:**

Pored općih uvjeta propisanih Zakonom o radu, kandidati trebaju ispunjavati i posebne uvjete iz Zakona o odgoju i obrazovanju u osnovnoj školi („Narodne novine Županije Zapadnohercegovačke“, broj: 20/17, 11/24), Zakona o odgoju i obrazovanju u srednjoj školi („Narodne novine Županije Zapadnohercegovačke“, broj: 20/17, 11/24), Pravilnika o stručnoj spremi i pedagoško-psihološkom obrazovanju učitelja i stručnih suradnika u osnovnom školstvu („Narodne novine Županije Zapadnohercegovačke“, broj: 15/14) i Pravilnika o stručnoj spremi i pedagoško-psihološkom obrazovanju nastavnika i stručnih suradnika u srednjoj školi („Narodne novine Županije Zapadnohercegovačke“, broj: 03/09). Kandidat koji se poziva na prednost kod prijema u radni odnos prema Zakonu o dopunskim pravima branitelja i članova njihovih obitelji (,,Narodne novine Županije Zapadnohercegovačke“, broj: 3/20 i 17/20) dužan je u prijavi za javni natječaj pozvati se na to pravo, odnosno priložiti propisane dokaze o tom statusu i ima prednost u odnosu na ostale kandidate samo pod jednakim uvjetima.

**Uvjeti za radno mjesto pod točkom 9. natječaja:**

Pored općih uvjeta propisanih Zakonom o radu, kandidat za radno mjesto tajnika škole mora ispunjavati uvjete propisane čl. 86. Zakona o odgoju i obrazovanju u osnovnoj školi („Narodne novine Županije Zapadnohercegovačke“, broj: 20/17, 11/24) i čl. 95. Zakona o odgoju i obrazovanju u srednjoj školi („Narodne novine Županije Zapadnohercegovačke“, broj: 20/17, 11/24).

**Zainteresirani kandidati za naprijed navedena radna mjesta trebaju dostaviti sljedeće:**

* prijavu na natječaj
* kratki životopis
* dokaz o stručnoj spremi (ovjerena preslika diplome i rješenje o nostrifikaciji ako fakultet nije završen u BiH)
* potvrdu o položenom stručnom ispitu - ovjerena preslika (osim za radno mjesta pod točkom 9.)
* izvod iz matične knjige rođenih (ovjerena preslika)
* uvjerenje o državljanstvu (ne starije od 6 mjeseci, ovjerena preslika)
* izjava kandidata da nije obuhvaćen odredbama članka IX. 1. Ustava BiH (izjava dana i ovjerena u općini na standardnom općinskom obrascu)
* izjava kandidata da protiv njega nije potvrđena optužnica za kazneno djelo (izjava dana i ovjerena u općini na standardnom općinskom obrascu)
* izjava da kandidat u posljednje tri godine od dana objavljivanja upražnjenog radnog mjesta nije otpušten s radnog mjesta kao rezultat stegovne mjere bilo gdje u BiH (izjava dana i ovjerena u općini na standardnom općinskom obrascu)
* izjava da kandidat nije pravomoćno osuđen za kazneno djelo protiv ustavima utvrđenog ustroja Županije, Federacije Bosne i Hercegovine i BiH, kazneno djelo zapuštanja ili zlostavljanja djeteta ili maloljetne osobe ili neko drugo kazneno djelo protiv tjelesne zlouporabe djeteta ili maloljetne osobe (izjava dana i ovjerena u općini na standardnom općinskom obrascu)
* izjava da protiv kandidata nije podignuta optužnica za kazneno djelo zapuštanja i zlostavljanja djeteta ili maloljetne osobe ili neko drugo kazneno djelo protiv tjelesne zlouporabe djeteta ili maloljetne osobe (izjava dana i ovjerena u općini na standardnom općinskom obrascu).

Uz ovo treba priložiti i rangirajuću / dodatnu dokumentaciju (original ili ovjerena preslika):

* dokaz o radnom stažu – mjerodavni dokument nadležne institucije (porezne uprave, MIO),
* uvjerenje/potvrdu nadležne Službe za zapošljavanje o dužini čekanja na posao (od dana diplomiranja),
* uvjerenje/potvrdu kandidati koji ostvaruju pravo sukladno Zakonu o dopunskim pravima branitelja i članova njihovih obitelji („Narodne novine ŽZH“, broj: 3/20 i 17/20).

Natječaj je otvoren 8 dana od dana objave u dnevnom tisku.

Kandidati koji ispunjavaju uvjete natječaja bit će pozvani na intervju, kojeg će provesti tročlano povjerenstvo.

Nepotpune i neblagovremene prijave neće se razmatrati, a o rezultatima natječaja kandidati će biti pismeno obaviješteni.

Kandidat koji bude izabran dužan je dostaviti **liječničko uvjerenje o zdravstvenoj sposobnosti, uvjerenje o nekažnjavanju (ne starije od 6 mjeseci) i uvjerenje da se ne vodi kazneni postupak (ne starije od 6 mjeseci).**

Prijave na natječaj slati poštom na adresu škole: **Školski odbor** **Glazbene škole Ljubuški, ul. Hrvatskih branitelja br. 67, 88 320 Ljubuški, s naznakom „za natječaj**“**.**